

**Retningslinjer for fylkesavdelingene ved søknad om økonomisk støtte 2019**Vedtatt av sentralstyret 6. mars 2018 (sentralstyret har ikke vedtatt endringer i 2019).

Fylkesavdelingene kan hvert år søke om økonomisk støtte fra CP-foreningen nasjonalt. I den etablerte tilskuddsordningen skal **600 000** kroner fordeles på 15 fylkesavdelinger. **Søknadsfristen for 2019 er 12. april (men send gjerne inn søknader fortløpende etter årsmøtene).**

Søknaden skal inneholde (se også søknadsskjemaet)  
- navn på fylkesavdeling.  
- ønsket søknadssum.  
- 4 vedlegg som er vedtatt av fylkesavdelingens årsmøte; regnskap for 2018, beretning for 2018, arbeidsprogram for 2019 og budsjett for 2019.

Følgende tiltak/aktiviteter vil bli prioritert:   
**- Likemannsarbeid**.  
Eksempler: likemannskurs, temamøter, samtalegrupper, aktivitetsgrupper – aktiviteter som gir medlemmer en møteplass for erfaringsutveksling.  
**- Interessepolitiske aktiviteter**.  
Eksempler: temamøter med interessepolitisk innledning, interessepolitisk arbeid i forhold til saker dere er spesielt opptatt av.

**Som følge av disse prioriteringene er det viktig at det framgår av arbeidsprogrammet og budsjettet for 2019 hvilke likemannsaktiviteter og interessepolitiske aktiviteter som skal gjennomføres i 2019.**

Tildeling

Administrasjonen saksbehandler søknadene, og utarbeider et forslag til tildeling som sentralstyret endelig vedtar. Administrasjonen vil sende ut tildelingsbrev ca. **3. mai 2019.**  
  
Administrasjonen vil foreta en skjønnsmessig vurdering av søknadene, men legge mest vekt på følgende:  
- type tiltak.  
- antall medlemmer i fylkesavdelingen.  
- reiseavstander internt i fylke.

For at utbetaling skal kunne skje, må alle protokollene fra styremøtene i fylkesavdelingene for 2018 være sendt inn til sentralstyret, ref. vedtektenes §10.2.

**Søknadskjema for fylkesavdelingene ved søknad om økonomisk støtte 2019  
(Etablert tilskuddsordning).**

**Navn på fylkesavdeling: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Søknadssum:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

|  |  |
| --- | --- |
| **Vedlegg** | **Sett kryss for innsendt vedlegg** |
| Regnskap for 2018 |  |
| Beretning for 2018 |  |
| Arbeidsprogram for 2019 |  |
| Budsjett for 2019 |  |

**\*** Vi ber om at vedleggene sendes inn sammen med søknadsskjemaet.

**Sted, Dato\_\_\_\_\_\_\_\_\_\_\_\_\_\_\_\_\_\_\_­­­­­­­­­­­­­­­­­**

**Signatur, leder\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Utfylt skjema og vedlegg sendes: CP-foreningen, Bergsalleen 21, 0854 OSLO eller scannet til [post@cp.no](mailto:post@cp.no)  
**Søknadsfrist 12.april 2019**